Publication: Magyar Közlöny
Issue: MK-2004-196 (Year: 2004, Number: 196)
Era: 2004-2010
Section: 5. számú melléklet a 25/2004. (XII. 20.) KvVM rendelethez
Paragraph Index: 279

4. A vizsgálati eljárás 4.1 A zajeseményszint meghatározása A megfigyelési idõ alatt a mérési ponton és a vonatkoztatási ponton egyidejûleg meg kell határozni az elhaladó szerelvények zajeseményszintjét (1.6 pont), a 4.2 pont figyelembevételével. 4.1.1 Egyszerre csak egy szerelvény zajeseményszintjét szabad meghatározni. Ha két vagy több szerelvény halad el a mérési pont elõtt úgy, hogy azok idõfüggvényei (részben vagy teljesen) összemosódnak, az eredmények nem értékelhetõk. 4.1.2 Ha az alkalmazott mûszer nem alkalmas a zajeseményszint közvetlen meghatározására, akkor a zajesemény egyenértékû A-hangnyomásszintjét (LAeq) és a mérési idõt (t) kell rögzíteni. Ekkor a zajeseményszintet a következõ összefüggéssel kell kiszámítani: LAX = LAeq + 10 lg t 4.2 Az alapzaj meghatározása Ha a mérési idõ alatt más zajforrás is mûködik, és ez a mérés eredményét befolyásolja, akkor az alapzaj szintjét meg kell határozni, és alapzaj-korrekciót kell alkalmazni. Ez két módon történhet: 4.2.1 Ha az alapzaj egyenletes, meg kell mérni a szerelvény elhaladása elõtt vagy után az alapzaj egyenértékû A-hangnyomásszintjét (LAa.eq) ugyanolyan körülmények között, mint amelyek az áthaladás közben voltak. Az alapzajjal terhelt zajesemény mérési idõre (t) vonatkoztatott egyenértékû A-hangnyomásszintjét a következõ módon kell meghatározni: LAeq = LAX – 10 lg t Ezután az alapzaj szerinti korrekciót (LAeq és LAaeq ismeretében) az MSZ 18150-1 elõírásainak megfelelõen kell elvégezni. 4.2.2 Ha az alapzaj egy zavaró zajesemény, akkor annak zajeseményszintjét (LAXa) kell megmérni a 4.1 pont szerinti módon. Az ehhez tartozó egyenértékû A-hangnyomásszintet (LAaeq) az alapzajesemény mérési idejét (ta) felhasználva kell meghatározni: LAaeq = LAXa – 10 lg ta Az alapzajjal terhelt zajesemény mérési idõre vonatkoztatott egyenértékû A-hangnyomásszintjének meghatározását és az alapzaj-korrekció további lépéseit a 4.2.1 pont szerint kell elvégezni.

Source: https://magyarkozlony.hu/hivatalos-lapok/a09b520b152ff40014442cc8c0605c0866b18323/dokumentumok/d4e8ffba3cf196ee305b34ce8acde34e0c593c3b/letoltes